Izziņa par atzinumos sniegtajiem iebildumiem par Ministru kabineta noteikumu projektu

„Grozījumi Ministru kabineta 2016. gada 19. aprīļa noteikumos Nr. 249 „Darbības programmas „Izaugsme un nodarbinātība” 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi””

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta vērtēšanas kritērija redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums 14.05.2021. |  | |
|  |  | |
| Saskaņošanas dalībnieki | Finanšu ministrija | |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Iebildumi par Ministru kabineta noteikumu projekta anotāciju** | | | | |
|  | Vispārīgs iebildums. | **Finanšu ministrija**  1. Noteikumu projekts paredz noteikt 8.1.3.specifiskā atbalsta mērķa (turpmāk – 8.1.3.SAM) finansējuma saņēmējus, kuri tiem piešķirto augstas gatavības projektu finansējumu, kas saistīts ar Covid-19 krīzes pārvarēšanu un ekonomikas atlabšanu, var iekļaut projekta kopējās izmaksās kā neattiecināmās izmaksas. Vēršam uzmanību, ka saskaņā ar MK noteikumu Nr.130[[1]](#footnote-1) 2.punktu, kurš paredz, ka finanšu līdzekļus projekta īstenošanai (tai skaitā valsts budžeta dotāciju pašvaldībai un attiecināmo valsts budžeta līdzfinansējumu, kā arī neattiecināmo valsts budžeta līdzfinansējumu, ja tāds paredzēts normatīvajā aktā par specifiskā atbalsta mērķa īstenošanu) valsts budžetā plāno kā dotāciju no vispārējiem ieņēmumiem atbilstoši projektā apstiprinātajai Eiropas Savienības fonda finansējuma un valsts budžeta līdzfinansējuma kopsummai, kā arī saskaņā ar MK noteikumu Nr.421[[2]](#footnote-2) 24.3.apakšpunktā noteikto, līdzekļus no  80.00.00 programmas piešķir budžeta iestādēm Eiropas Savienības politiku instrumentu un pārējās ārvalstu finanšu palīdzības projektu neattiecināmo izmaksu segšanai tikai tajos gadījumos un tādā apmērā, kāds noteikts tiesību aktos vai donorvalsts apstiprinātajos projekta nosacījumos. Norādām, ka noteikumu projekts un tam pievienotā anotācija neietver detalizētu informāciju, kādā apmērā un no kāda finansējuma avota tiek plānots nodrošināt atbalstītā papildus finansējuma piešķiršanu IZM profesionālās izglītības un Kultūras ministrijas (turpmāk – KM) profesionālas vidējās kultūrizglītības iestādēm atbalstīto augstas gatavības projektu īstenošanai. Turklāt vēršam uzmanību, ka saskaņā ar MK 2021.gada 18.marta sēdes protokollēmuma[[3]](#footnote-3) 10.punktu ir noteikts, ka īstenojamie pasākumi 2021.gadā tiek finansēti no valsts budžeta programmas “Līdzekļi neparedzētiem gadījumiem”, savukārt 2022.gadā nepieciešamais finansējums tiek iekļauts, gatavojot 2022.gada valsts budžeta projektu.  Ņemot vērā minēto, lūdzam skaidrot ar MK 2021.gada 18.marta sēdes protokollēmuma 2.punktu IZM profesionālās izglītības un KM profesionālas vidējās kultūrizglītības iestādēm atbalstītā papildu finansējuma piešķīruma augstas gatavības projektu īstenošanai sasaisti ar noteikumu projektā paredzēto, kā arī, kādā veidā un no kāda finansējuma avota (t.sk. sadalījumā pa gadiem) tiek plānots piesaistīt MK atbalstīto papildus finansējumu IZM profesionālās izglītības un KM profesionālas vidējās kultūrizglītības iestādēm atbalstīto augstas gatavības projektu īstenošanai. | Ņemts vērā.  Vēršam uzmanību, ka atbilstoši ir precizēts arī noteikumu projekta 24.2 punkts un noteikumu projekts papildināts ar 24.3 punktu. | Skat. papildinājumus anotācijas I. sadaļas „Tiesību akta projekta izstrādes nepieciešamība” 2. punktā 3.lpp. un III. sadaļā „Tiesību akta projekta ietekme uz valsts budžetu un pašvaldību budžetiem”. |
|  | Vispārīgs iebildums. | 2. Norādām, ka atbilstoši MK 2021.gada 18.marta sēdes protokollēmuma  6.punktam augstas gatavības projektu īstenošanai piešķirto finansējums jāizlieto un projektu mērķi jāsasniedz līdz 2022.gada beigām, t.sk., ievērojot minētā protokollēmuma 4.punktā noteikto, ka tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai. Līdz ar to lūdzam skaidrot, kā IZM plāno nodrošināt iepriekš minētā uzdevuma izpildes kontroli, kā arī vai piešķirtais finansējums tiks ieplānots un izlietots atbilstošā/ paredzētajā izdevumu ekonomiskās klasifikācijas kodā (pamatkapitāla iegāde). | Ņemts vērā. | Skat. papildinājumus anotācijas I. sadaļas „Tiesību akta projekta izstrādes nepieciešamība” 2. punktā 3.lpp. |
| 3. | Vispārīgs iebildums. | 1. Lūdzam skaidrot, kā IZM plāno nodrošināt atsevišķa projekta īstenošanu 8.1.3.SAM ietvaros, kā arī tā sasaisti ar MK 2021.gada 18.marta sēdē nolemto, ņemot vērā anotācijas I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – I sadaļas 2.punkts) (2.lpp. pēdējā rindkopa) minēto, ka vienā profesionālās izglītības iestādē 8.1.3.SAM projekts jau ir pabeigts un augstas gatavības projekta investīcijas tiks veiktas atsevišķā projektā. | Ņemts vērā.  Skaidrojam, ka Daugavpils Būvniecības tehnikums ir pabeidzis 8.1.3.specifiskā atbalsta projekta īstenošanu un augstas gatavības projektu īstenos nesaistīti ar 8.1.3.specifisko atbalstu un tāpēc uz to neattiecas noteikumu projekta 24.2 punktā iekļautais nosacījums par neattiecināmo izmaksu iekļaušanu 8.1.3.SAM projekta neattiecināmās izmaksās. Savukārt, 24.2 punktā norādītais augstas gatavības projektu finansējums ir pilnā Izglītības un zinātnes ministrijai plānotajā apmērā. Sadalījums pa finansējuma saņēmējiem ir indikatīvs un finansējums tiks piešķirts ar Ministru kabineta rīkojumu pēc Ministru kabineta 2021.gada 18.marta sēdes protokollēmuma (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” 8.punktā minētā nosacījuma izpildes - atbilstoši faktiski nepieciešamajam apmēram, ņemot vērā iepirkuma rezultātus. | Skat. anotācijas I. sadaļas „Tiesību akta projekta izstrādes nepieciešamība” 2. punktu. |
|  | | | | |
| 4. | Vispārējs iebildums. | 4. Ņemot vērā, ka noteikumu projektam ir ietekme uz valsts budžetu, vēršam uzmanību, ka anotācijas III sadaļa “Tiesību akta projekta ietekme uz valsts budžetu un pašvaldību budžetiem” nav aizpildīta atbilstoši MK instrukcijai Nr.19[[4]](#footnote-4). Turklāt anotācijā nav norādīts korekts IZM profesionālās izglītības un KM profesionālas vidējās kultūrizglītības iestādēm atbalstītais augstas gatavības projektu īstenošanai piešķirtais papildu finansējuma apmērs (IZM augstas gatavības projektiem atbalstītā finansējuma apmērs ir 12 723 588 *euro*, savukārt KM projektiem 5 177 737 *euro*). | Ņemts vērā. | Skat. papildinājumus anotācijas I. sadaļas „Tiesību akta projekta izstrādes nepieciešamība” 2. punktā 3.lpp. un III. sadaļā „Tiesību akta projekta ietekme uz valsts budžetu un pašvaldību budžetiem”. |
| Z. Iļķēna 67047793  [zenta.ilkena@izm.gov.lv](mailto:zenta.ilkena@izm.gov.lv) | | | | | |

1. MK 2015.gada 17.marta noteikumi Nr.130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā” [↑](#footnote-ref-1)
2. MK 2018.gada 17.jūlija noteikumi Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” [↑](#footnote-ref-2)
3. MK 2021.gada 18.marta sēdes protokollēmums Nr.28 42.§ “Informatīvais ziņojums “Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” [↑](#footnote-ref-3)
4. MK 2009.gada 15.decembra instrukcija Nr.19 “Tiesību akta projekta sākotnējās ietekmes izvērtēšanas kārtība” [↑](#footnote-ref-4)